અમદાવાદ: અમદાવાદના જુહાપુરા અને વેજલપુર વિસ્તારમાં છેલ્લા કેટલાય સમયથી અસામાજિક તત્ત્વોનો ત્રાસ વધી ગયો છે પરંતુ વેજલપુર પોલીસ આવાં અસામાજિક તત્ત્વોને કાબૂમાં રાખવામાં નિષ્ફળ ગઈ છે. વેજલપુરમાં રહેતા જમીન દલાલને ગઈ કાલે મોડી રાતે ત્રણ શખ્સોએ જાહેર રોડ પર દોડાવી અને છરીના ઘા માર્યા હતા. ગંભીર રીતે ઈજાગ્રસ્ત યુવકને સારવાર માટે વી.એસ. હોસ્પિટલ ખસેડવામાં આવ્યો છે. વેજલપુર પોલીસે ત્રણ યુવકો સામે ગુનો નોંધી તેમને ઝડપવા તજવીજ હાથ ધરી છે.